Guido, Dei gratia Senonensis archiepiscopus, omnibus ad quos littere iste pervenerint, in Domino salutem. Notum fieri volumus quod, veniens ante nos, Senonis, Garnerius de Vilerbonous, miles, laudavit et concessit elemosinam quam Guido, frater ejus, Jherosolimam profecturus, fecerat leprosis de Vileuis super duobus sextariis avene percipiendis, singulis annis, ad festum Omnium-Sanctorum, in decima de Villebonous; una mina videlicet frumenti, una mina siliginis, una mina tremesii et una mina avene. In cujus rei memoriam, presentem cartam notari fecimus et sigilli nostri muniri impressione. Actum, anno Incarnationis Mº Cº XCº Iº. Datum per manum magistri Petri, cancellarii nostri.